**PRILOG 1**

**OBRAZLOŽENJE PRIJEDLOGA FINANCIJSKOG PLANA ZA RAZDOBLJE 2021. - 2023.**

**(proračunski korisnik)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |
| --- |
| 1) SAŽETAK DJELOKRUGA RADA PRORAČUNSKOG KORISNIKA |

U uvodnom dijelu obrazloženja predstavlja se proračunski korisnik odnosno predstavlja se sažetak djelokruga rada proračunskog korisnika,
Obrazloženja su podloga za analiziranje rezultata (učinaka) i oblikovanje budućih ciljeva, usmjeravanje djelovanja te osnova za utvrđivanje odgovornosti.

|  |
| --- |
| 2) OBRAZLOŽENJE PROGRAMA |
| Opis programa: |  |

**Kako pripremiti opise programa**

• kratki opisi koji pružaju informacije o programu, uključujući popis usluga i aktivnosti koje se pružaju.

• uključuje popis konkretnih dostignuća u tekućoj godini

PRIMJER OPISA PROGRAMA

PROGRAM: RANO UČENJE STRANOG JEZIKA

Program “Rano učenje stranog jezika” uvodi se ove godine kao eksperimentalni program u dva od četiri razreda u gradskoj osnovnoj školi, što obuhvaća 2x24 učenika. Cilj je programa omogućiti učenicima da što ranije steknu nova znanja, ali i promotriti njihove stvarne mogućnosti za usvajanje i postizanje dobrih rezultata u još jednom predmetu, u ovom slučaju u stranom jeziku, uz uobičajen broj sati, a bez pogoršanja rezultata u drugim područjima. U nastavnom planu koji se do sada koristio učenje stranog jezika uvođeno je u četvrtom razredu.

|  |
| --- |
| 3) ZAKONSKE I DRUGE PODLOGE NA KOJIMA SE ZASNIVAJU PROGRAMI |

|  |  |
| --- | --- |
| Zakonska osnova: |  |

Navodi se postojeća zakonska osnova za provođenje programa (nepotrebno navoditi opće propise kao primjerice Ustav RH, Zakon o proračunu, Zakon o izvršavanju državnog proračuna, Zakon o ustrojstvu tijela državne uprave i sl.). Ako se u srednjoročnom razdoblju očekuju promjene u ključnim strategijama, nacionalnim programima i/ili zakonodavnom okviru koje će doprinijeti unapređenju kvalitete javnih usluga ili dobara odnosno novim uslugama potrebno ih je navesti.

|  |
| --- |
| 4) USKLAĐENE CILJEVE, STRATEGIJU I PROGRAME S DOKUMENTIMA DUGOROČNOG RAZVOJA |
| Opći cilj: | ne popunjava se do izrade Strategije razvoja Grada za 2014.-2023. |
| Posebni cilj: | program iz programske klasifikacije proračuna |

Prilikom izrade obrazloženja financijskih planova za razdoblje 2021.- 2023. potrebno je provjeriti jesu li svi ciljevi dobro postavljeni (jesu li razumljivi? realni? mogu li se utvrditi kriteriji za mjerljivost odnosno pratiti njihovo ostvarenje?). Također, ciljeve je potrebno revidirati u kontekstu promjena u programskoj klasifikaciji. Napominjemo da za svaki program treba definirati jedan ili više ciljeva.

Dobro postavljen cilj daje jasnu sliku o tome što će proračunski korisnik, u svom djelokrugu rada, konkretno postići provođenjem programa.

Veliki broj korisnika je za cilj definirao provođenje programa iz svog područja djelovanja (primjerice Program povratka prognanika, izbjeglica i raseljenih osoba, Provođenje programa zajednice - mladi na djelu …). Provođenje programa ne može bit cilj sam za sebe. Ciljeve definirane na ovaj način potrebno je preformulirati na način da je vidljiv razlog provođenja programa odnosno što se njegovim provođenjem postiže.

Nadalje, cilj ne može u svom nazivu sadržavati podcilj kao primjerice Otklanjanje nepravilnosti u postupcima javne nabave, s ciljem sprečavanja korupcije. Cilj mora biti jednoznačan, a ne dvosmislen.

S druge strane potrebno je izbjegavati predetaljno definirane ciljeve.

Primjerice cilj Poboljšan i unaprijeđen kapacitet i stručnost administrativnog osoblja u implementiranju nacionalnog zakonodavstva o vinima s oznakom zaštite zemljopisnog podrijetla koje je usklađeno s EU standardima; cilj Povećanje broja i kvalitete objekata poslovne infrastrukture i usluga: poboljšanje poduzetničke klime proširenjem i poboljšanjem infrastrukture poduzetničkih centara, poduzetničkih inkubatora, tehnoloških parkova, poduzetničkih i slobodnih zona te pratećih usluga koje će osigurati održivi razvoj i konkurentnost, te povećati broj zaposlenih.

Kod ovako definiranih ciljeva programa nije jasno na što se stavlja naglasak u sljedećem

razdoblju.

S obzirom da je za jedan program dozvoljeno definirati više ciljeva nije potrebno u naslovu jednoga cilja uključiti više ciljeva (primjerice cilj Povećanje izvoza proizvoda s većom dodanom vrijednošću, promjena strukture izvoznika i povećanje zaposlenosti obuhvaća tri cilja programa koja će se ostvariti djelovanjem iz različitih područja; cilj: Korištenje voda, zaštita voda, jačanje kapaciteta za bolje korištenje raspoloživih sredstava također obuhvaća tri različita cilja…)

Ciljevi trebaju biti izraženi u formi „povećati/smanjiti“, „promijeniti**“**, „izraditi“ i slično, a NE OPISNO pomoću aktivnosti kao primjerice proučavanje, osiguranje potpore, savjetovanje, sudjelovanje, usklađivanje i slično. Dobro izražen cilj glasio bi „Smanjenje broja nepismenih osoba“, a ne „Potpora obrazovanju nepismenih osoba“.

|  |
| --- |
| 5) ISHODIŠTE I POKAZATELJE NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA |
| Pokazatelj učinka/rezultata | Definicija | Jedinica | Polazna vrijednost | Izvor podataka | Ciljana vrijednosti2021. | Ciljana vrijednosti2022. | Ciljana vrijednosti2023. |
|  |  |  |  |  |  |  |  |

**Kriteriji za procjenu pokazatelja učinka**

• Pokazuje li omjer inputa (resursa) po jedinici outputa (jedinici izvršenog rada)?

• Usredotočuje li se na proces više nego na rezultat?

**Pokazatelji rezultata**

• Ukazuju koliko je program uspješan u postizanju kratkoročnog cilja ili rješavanju problema.

• Teže subjektivnosti jer su uključene procjene vrijednosti.

• Gdje god je to moguće, trebaju biti kvantificirane.

• Fokus nije na procesu, već na utjecaju na aktivnosti lokalne samouprave i prikazivanju rezultata.

U nastavku daju se primjeri pokazatelja rezultata za škole:

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost(2021.) | Ciljana vrijednost(2022.) | Ciljana vrijednost(2023.) |
| Povećanje broja školskih projekata/priredbi/manifestacija | Učenike se potiče na izražavanje kreativnosti, talenata i sposobnosti kroz ovakve aktivnosti | broj | 15 | škola | 16 | 17 | 18 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost****(2021.)** | **Ciljana vrijednost****(2022.)** | **Ciljana vrijednost****(2023.)** |
| Povećanje broja učenika koji su uključeni u različite školske projekte/priredbe/manifestacije | Učenike se potiče na izražavanje kreativnosti, talenata i sposobnosti kroz ovakve aktivnosti | broj | 180 | škola | 190 | 200 | 210 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost****(2021.)** | **Ciljana vrijednost****(2022.)** | **Ciljana vrijednost****(2023.)** |
| Povećanje broja osvojenih mjesta (prva tri) na županijskim/ državnim natjecanjima | Uz to što se učenike potiče na izražavanje sposobnosti kroz ovakve aktivnosti testira se i kvaliteta rada nastavnika s nadarenim učenicima | broj | 1 | škola | 3 | 4 | 5 |

|  |
| --- |
| 6) IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI IZ NADLEŽNOSTI PRORAČUNSKOG KORISNIKA U PRETHODNOJ GODINI |

|  |
| --- |
| 7) OSTALA OBRAZLOŽENJA I DOKUMENTACIJA |